‏8 אוגוסט, 2019

‏ז' אב, תשע"ט

**מכרז פנימי 67/19 – הארכת מועד**

**מפקח/ת תשתיות הנדסיות**

בהתאם לסעיף 10 לצו העיריות (נוהל קבלת עובדים לעבודה) תשל"ז – 1977 בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של **מפקח/ת תשתיות הנדסיות** בעיריית רמת השרון, והזמנה להציג מועמדות לאיוש המשרה כאמור.

א. כללי

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. המועד האחרון להצגת המועמדות למשרה הינו: **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד:** מפקח/ת תשתיות הנדסיות.

**היקף המשרה:** 1.00.

**היחידה:**  הנדסה.

**כפיפות**: מנהל מחלקת תיאום הנדסי וניקוז.

**דירוג**: הנדסאים/ מהנדסים בהתאמה.

**דרגה**: 38 – 42 בהתאם לטבלאות השכר המאושרות ע"י משרד האוצר ומותנה באישור משרד הפנים.

**תקופת ניסיון**: שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כפקח/ית בנייה בעירייה ו/או כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

* בדיקה ואישור תוכניות אינסטלציה כחלק בלתי נפרד מהיתר הבניה.
* טיפול בתיאום מערכות הנדסיות לפני ובמהלך הביצוע.
* פיקוח על עבודות בפרויקטים ציבוריים בתחום תשתיות הנדסיות, בכל השלבים – ביצוע, קבלת העבודה וגמר הפרויקט. כולל עבודות של גורמי חוץ, כגון: חברת חשמל, בזק, הוט וכו'.
* הכנת דו"חות על התקדמות העבודה בפרויקטים.
* השתתפות בישיבות שבועיות במהלך ביצוע העבודה.
* התראה בפני המנהל הישיר ובפני הקבלן על אי התאמה בין המפרט הטכני לבין הביצוע.
* השתתפות בישיבות בדיקה ואישור תכניות הסדרי תנועה לתקופת ביצוע כל פרויקט.
* תיאום וקבלת אישורים לביצוע מגורמי חוץ, כגון: חברת החשמל, בזק, חברות תקשורת ומשטרת ישראל וכו'.

**ד. דרישות התפקיד**

**השכלה**:

* מהנדס אזרחי/ הנדסאי בניין (תעודת גמר ממוסד לימודים מוכר), רשום בפנקס המהנדסים ואו ההנדסאים, בעל/ת רישיון בתוקף.
* עדיפות לבוגרי קורס למפקחי בנייה המאושר על ידי משרד הפנים.

**כישורים אישיים:**

קפדנות ודיוק בביצוע, סמכותיות, ערנות ודריכות, מיומנות טכנית ותפיסה מכאנית,

אמינות ומהימנות.

**דרישות תפקיד מיוחדות:**

יושר אישי, רמת אתיקה גבוהה, עמידה בלחצים, הכרת חוק התכנון והבנייה ונסיון בניהול עבודה בשטח. מוכנות לעבודה בשעות לא שגרתיות, לרבות כוננות בעת הצורך 24/7.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

**בכל מקום בו נאמר בלשון זכר, הכוונה גם ללשון נקבה ולהיפך.**

**ה. הליכי המכרז**

1. המכרז יתקיים בפני ועדת המכרזים.
2. את ההצעות יש להגיש בהתאם למפורט לעיל.
3. ועדת המכרזים שומרת על זכותה לדחות הצעות של מועמדים אשר אינן עומדות בתנאי מכרז זה, וכן, לראיין באופן אישי את המועמדים.
4. ועדת המכרזים שומרת על זכותה לדרוש מן המועמדים, לעבור מבחני התאמה, זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה